اتش اس بى سى بالانجليزى: HSBC هوا بنك استثمارى بريطانى متعدد الجنسيات و شركه قابضه للخدمات الماليه, و هوا اكبر بنك فى اوروبا, باجمالى اصول 2.715 تريليون دولار امريكى فى اغسطس 2020, اصوله بترجع لـ هونج كونج البريطانيه و اتاسس بشكله الحالى فى 1991 فى لندن عبر مؤسسه هونج كونج و شنجهاى المصرفيه عشان يكون بمثابه شركه قابضه, اسم البنك مشتق من الاحرف الاولى لشركه هونغ كونغ وشنجهاى للخدمات المصرفيه بالانجليزى: The Hongkong and Shanghai Banking Corporation. بيمتلك البنك نحو 3900 مكتب فى 65 دوله و منطقه عبر افريقيا و آسيا و اوقيانوسيا و اوروبا و امريكا الشماليه و امريكا الجنوبيه و ليه حوالى 38 مليون عميل, و كان سادس اكبر شركه عامه فى العالم, حسب لمقياس مركب من مجله "فوربس" لسنه 2014, بينظم البنك اعماله ضمن اربع مجموعات و هيا الخدمات المصرفيه التجاريه, و الخدمات المصرفيه العالميه و الاسواق (المصرفيه الاستثماريه), و الخدمات المصرفيه للافراد و ادارة الثروات, و الخدمات المصرفيه الخاصه العالميه. و اعلن فى 2020 انه هيوحد ذراع الخدمات المصرفيه للافراد و ادارة الثروات مع الخدمات المصرفيه الخاصه العالميه, لتشكيل مجموعه "الثروات والخدمات المصرفيه الشخصيه".